1)

Artiklid 1, 2, 3, 4, 5 ja 5 asendatakse järgmisega: “Artikkel 1 1. Käesoleva määrusega kehtestatakse CN-koodide CN 0203 19 13 ja 0203 29 15 alla kuuluva värske, jahutatud või külmutatud sealiha määrusega (EÜ) nr 774/94 avatud imporditariifikvootide rakenduseeskirjad. 2. Kohaldatakse komisjoni määruseid (EÜ) nr 1291/2000 ja (EÜ) nr 1301/2006 (5), kui käesolevas määruses ei ole sätestatud teisiti. 3. Toodete kogused, mille suhtes lõikes 1 osutatud korda kohaldatakse, ja tollimaksu määrad on loetletud I lisas. Artikkel 2 I lisas loetletud kogused on jagatud nelja alaperioodi vahel imporditariifikvootide kehtivusperioodi jooksul järgmiselt: — 25 % ajavahemikul 1. jaanuarist 31. märtsini, — 25 % ajavahemikul 1. aprillist 30. juunini, — 25 % ajavahemikul 1. juulist 30. septembrini, — 25 % ajavahemikul 1. oktoobrist 31. detsembrini. Artikkel 3 1. Ilma et see piiraks määruse (EÜ) nr 1301/2006 artikli 5 kohaldamist, ei laiene käesoleva määruse artiklis 1 osutatud tollimaksumäärad jaemüügi- ja toitlustusettevõtetele, kes müüvad oma tooteid lõpptarbijale ja nemad ei või selle korra alusel impordilitsentsi taotlusi esitada. 2. Litsentsitaotluses peab olema märgitud kvoodi järjekorranumber ning taotlus võib hõlmata kaht eri CN-koodi alla kuuluvat toodet, mis pärinevad samast riigist. Sel juhul tuleb kõik CN-koodid märkida lahtrisse 16 ja nende kirjeldused lahtrisse 15. Litsentsitaotlus peab käsitlema vähemalt 20 tonni ja kõige rohkem 20 % artiklis 2 täpsustatud ajavahemikul saadaolevast kogusest. 3. Litsentsitaotluse ja litsentsi lahtrisse 8 kantakse päritoluriik. 4. Litsentsitaotluse ja litsentsi lahtrisse 20 tehakse üks II lisa A osas nimetatud kannetest. 5. Litsentsi lahtrisse 24 tehakse üks II lisa B osas nimetatud kannetest. Artikkel 4 1. Litsentsitaotlus esitatakse artiklis 2 osutatud igale alaperioodile eelneva kuu esimese seitsme päeva jooksul. Ajavahemikuks 1. jaanuar – 31. märts 2007 võib litsentsitaotlusi esitada siiski 2007. aasta jaanuarikuu esimese 15 päeva jooksul. 2. Erandina määruse (EÜ) nr 1301/2006 artikli 6 lõikest 1 võib iga taotleja esitada mitu impordilitsentsi taotlust I lisas osutatud toodetele, kuid need tooted pärinevad erinevatest riikidest. Taotlused, iga päritoluriigi kohta üks, esitatakse liikmeriigi pädevale asutusele ühekorraga. Neid käsitatakse artikli 3 lõikes 2 osutatud maksimumi suhtes ühe taotlusena. 3. Liikmesriigid teatavad komisjonile hiljemalt taotluste esitamise tähtajale järgneval kolmandal tööpäeval, kui suuri koguseid taotleti (väljendatuna kilogrammides). 4. Litsentsid väljastatakse niipea kui võimalik pärast seda, kui komisjon on otsuse teinud. 5. Liimesriigid teavitavad komisjoni enne igale aastasele perioodile järgneva neljanda kuu lõppu vastavalt käesolevale määrusele asjaomasel perioodil tegelikult vabasse ringlusse lubatud kogustest päritoluriikide lõikes, väljendatuna kilogrammides. Artikkel 5 1. Vastavalt määruse (EÜ) nr 1291/2000 artikli 23 lõikele 2 kehtivad impordilitsentsid 150 päeva jooksul pärast nende tegelikku väljaandmist. 2. Ilma et see piiraks määruse (EÜ) nr 1291/2000 artikli 9 lõike 1 kohaldamist, on litsentsidest või sertifikaatidest tulenevaid õigusi võimalik üle kanda ainult sellistele litsentsiomanikele, kes vastavad määruse (EÜ) nr 1301/2006 artiklis 5 ja käesoleva määruse artikli 3 lõikes 1 sätestatud tingimustele.